Zapisnik sastanka Vijeća učenika održanog 28. rujna 2016. s početkom u 13:30

Na početku sastanka nastavnica M. Klarić predložila je sljedeći

Dnevni red:

1. Predstavljanje članova i prijedlog programa rada Vijeća učenika za 2016./2017. šk. godinu
2. Izbor predstavnika OŠ I. Mažuranića u Dječjem gradskom vijeću
3. Različito

koji je prihvaćen jednoglasno.

**Ad.1.** Za predstavnike u Vijeću učenika ove su školske godine izabrani:  
2.a – Matija Barac i Pia Tolušić

2.b – Anja Vukovac i Anja Vidaković

3.a – Ljubo Puljić i Marija Bočak

3.b – Matko Bošković i Ria Smole

4.a – Klara Grgić i Antun Lombarović

4.b - Ivano Ivaniš i Lucija Tustonjić

5.a – Roko Zrilić i Božo Matković

5.b – Ena Smole i Domagoj Ćavar

6.a – Antun Petrinović i Šimun Čović

6.b – Antea Goreta i Nikola Šilić

7.a – Davor Kiš i Barbara Petričević

7.b – Dominik Lučić i Dorian Dražić-Karalić

8.a – Ivona Čurčić i Iva Grgas

8.b – Ana Jurić i Lara Maršić

8.c – Lucija Dukarić i Bruno Kanazir

Nastavnica Klarić pročitala je prijedlog programa rada kojeg su učenici jednoglasno prihvatili čime je on postao program rada za ovu školsku godinu. Učenici su imali prijedloge poboljšanja nekih aktivnosti predviđenih programom (maskembal, Valentinovo..), no o načinu provođenja aktivnosti razgovarat ćemo na redovitim sastancima kroz školsku godinu prije provođenja svake od aktivnosti predviđenih programom rada. Program rada bit će objavljen na mrežnim stranicama škole.

Učenici su naglasili kako bi bilo dobro proći po razredima i podsjetiti ostale učenike na postojanje sandučića povjerenja i njegovu namjenu.

Ad.2. Obzirom na to da smo prilično kasno dobili obavijest o potrebi izbora za predstavnike u gradskom vijeću (kontakt podaci odabranih kandidata trebaju se poslati do 30. rujna, a nastavnica Klarić je obaviještena 23. rujna), nismo bili u mogućnosti provesti izbore na školskoj razini. Nastavnica Klarić je 26. rujna obavijestila sve učenike 5.-7. razreda o mogućnosti da budu izabrani za predstavnike škole u Dječjem gradskom vijeću te zamolila zainteresirane učenike da joj 27. rujna dostave svoje kandidature koje, na žalost, nitko nije dostavio. Vijeće je učenika zamoljeno da između sebe izaberu predstavnike u Dječjem gradskom vijeću – jednog učenika i jednu učenicu. Jednoglasnom odlukom Vijeća učenika za predstavnike naše škole odabrani su Barbara Petričević (7.a) i Dominik Lučić (7.b). Nastavnica Klarić obvezala se poslati obavijest o njihovom izboru i njihove kontakt podatke poslati Dječjem gradskom vijeću.

Ad.3. Učenici su predložili da se za vrijeme velikih odmora pušta glazba prema izboru učenika. Nastavnica Klarić će razgovarati s ravnateljicom o ovom prijedlogu učenika.

Sastanak je završio u 14:15, nazočilo mu je 16 učenika.

Voditeljica Vijeća učenika:Mirela Klarić